
---

ΘΕΜΑ: Πρόσκληση υποβολής προσφοράς για είδη διατροφής/παντοπωλείου
Το Κέντρο Περιβαλλοντικής Εκπαίδευσης Ελευθερίου Κορδελιού & Βερτίσκου, στο πλαίσιο της πράξης «Κέντρα Περιβαλλοντικής Εκπαίδευσης (ΚΠΕ) - Περιβαλλοντική Εκπαίδευση» που υλοποιείται μέσω του επιχειρησιακού προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020», Άξονας προτεραιότητας 6, Υποέργο 1 (ΛΑΠ) με τη συγχρηματοδότηση της Ελλάδας και της Ευρωπαϊκής Ένωσης, προβαίνει σε έρευνα αγοράς.
Η έρευνα αγοράς διεξάγεται για την προμήθεια ειδών διατροφής/παντοπωλείου για τους μαθητές και εκπαιδευτικούς που θα συμμετέχουν σε εγκεκριμένα εκπαιδευτικά προγράμματα, επιμορφωτικά σεμινάρια και άλλες δράσεις που θα υλοποιήσει το Κ.Π.Ε. Ελευθερίου Κορδελιού & Βερτίσκου έως 31/12/2018. Ειδικότερα, η πρόσκληση υποβολής προσφορών αφορά στα υλικά που αναγράφονται αναλυτικά στο έντυπο που επισυνάπτεται.
Ενημερώνουμε τους προμηθευτές ότι:
· Η παράδοση των ειδών διατροφής θα γίνεται από τον προμηθευτή στις εγκαταστάσεις του ΚΠΕ στο Ελευθέριο Κορδελιό.
· Στην προσφερόμενη τιμή θα πρέπει να συμπεριλαμβάνονται ο ΦΠΑ και κάθε είδους φόροι και κρατήσεις. 
· Η εξόφληση του τιμολογίου επί πιστώσει που εκδίδεται γίνεται από το Ίδρυμα Νεολαίας και Δια Βίου Μάθησης (Ι.ΝΕ.ΔΙ.ΒΙ.Μ.), συνήθως μέσα σε λίγους μήνες από την έκδοσή του. 
· Γίνεται παρακράτηση φόρου 4% σε τιμολόγια πώλησης εφόσον το τιμολόγιο υπερβαίνει τα 150 ευρώ καθαρής αξίας. 
· Όσον αφορά τις νόμιμες κρατήσεις, το Ι.ΝΕ.ΔΙ.ΒΙ.Μ. αποστέλλει την αντίστοιχη βεβαίωση για φορολογική χρήση στο τέλος του οικονομικού έτους. 
· Ο προμηθευτής θα πρέπει να διαθέτει τιμολόγιο (σε ισχύ) θεωρημένο από την αρμόδια ΔΟΥ, φορολογική ενημερότητα (για δαπάνες άνω των 1500 ευρώ)  και ασφαλιστική ενημερότητα (για δαπάνες άνω των 3000 ευρώ) τα οποία και θα πρέπει να προσκομίσει εάν αυτά του ζητηθούν.
· Η προσφορά της κάθε επιχείρησης μπορεί να υποβληθεί με κατάθεσή της στα γραφεία του Κ.Π.Ε., Α. Παπανδρέου 2 & Κατσαντώνη, Ελευθέριο Κορδελιό. 

Καλούνται οι ενδιαφερόμενες επιχειρήσεις να υποβάλουν σχετικές οικονομικές προσφορές συμπληρώνοντας το έντυπο που επισυνάπτεται και το οποίο βρίσκεται επίσης αναρτημένο στην ιστοσελίδα του ΚΠΕ στην ηλεκτρονική διεύθυνση http://kpe-thess.gr . Η ημερομηνία έναρξης υποβολής των προσφορών είναι η 10η/10/2018 και λήξης η 25η/10/2018 στις 12:00 το μεσημέρι ακριβώς. 

Η επιτροπή έρευνας αγορών
του Κ.Π.Ε. Ελευθερίου Κορδελιού & Βερτίσκου

Ταχ. Δ/νση: Α. Παπανδρέου 2 & Κατσαντώνη. 56334 Ελευθέριο Κορδελιό, Θεσσαλονίκη
http://kpe-thess.gr ,   e-mail: kpe-thes@otenet.gr

